**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO PROJEKTUI „MYKOLO OGINSKIO RŪMŲ REKONSTRAVIMO IR PRITAIKYMO ŽEMAIČIŲ DAILĖS MUZIEJUI BAIGIAMIEJI DARBAI“ IR LĖŠŲ SKYRIMO**

2017 m. sausio 26 d. Nr. T1-14

Plungė

Vadovaudamasi 2014–2020 metų Europos Sąjungos fondų Investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ Nr. 05.4.1-CPVA-K-303 priemonės „Aktualizuoti viešąjį ir privatų kultūros paveldą“ projektų finansavimo sąlygų aprašo Nr. 1, patvirtinto Lietuvos Respublikos kultūros ministro 2016 m. gruodžio 6 d. įsakymu Nr. ĮV-943 „Dėl 2014–2020 metų Europos Sąjungos fondų Investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ Nr. 05.4.1-CPVA-K-303 priemonės „Aktualizuoti viešąjį ir privatų kultūros paveldą“ projektų finansavimo sąlygų aprašo Nr. 1 patvirtinimo”, nuostatomis, Plungės rajono savivaldybės taryba n u s p r e n d ž i a:

1. Pritarti Žemaičių dailės muziejaus kartu su partneriu planuojamam įgyvendinti projektui „Mykolo Oginskio rūmų rekonstravimo ir pritaikymo Žemaičių dailės muziejui baigiamieji darbai“ (toliau – Projektas) pagal 2014–2020 metų Europos Sąjungos fondų Investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ Nr. 05.4.1-CPVA-K-303 priemonę „Aktualizuoti viešąjį ir privatų kultūros paveldą“.
2. Dalyvauti partnerio teisėmis, rengiant ir įgyvendinant Projektą.
3. Lietuvos Respublikos kultūros ministerijai priėmus sprendimą finansuoti Projektą, prisidėti prie Projekto įgyvendinimo ne mažiau kaip 40,2 procento visų tinkamų finansuoti Projekto išlaidų Savivaldybės lėšomis bei padengti tinkamas ir netinkamas finansuoti, tačiau Projektui įgyvendinti būtinas, išlaidas ir tinkamas išlaidas, kurių nepadengia Projekto finansavimas.
4. Įpareigoti Žemaičių dailės muziejų teikti Projekto paraišką ir kitus susijusius dokumentus, nurodytus 2014–2020 metų Europos Sąjungos fondų Investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ Nr. 05.4.1-CPVA-K-303 priemonės „Aktualizuoti viešąjį ir privatų kultūros paveldą“ projekto finansavimo sąlygų apraše Nr. 1.
5. Įgalioti Žemaičių dailės muziejaus direktorių pasirašyti visus su Projektu susijusius dokumentus.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Audrius Klišonis