
**PLUNGĖS RAJONO SAVIVALDYBĖS**



**TARYBA**

**SPRENDIMAS**

**DĖL ILGALAIKIO NEKILNOJAMOJO TURTO ĮREGISTRAVIMO IR PERDAVIMO PATIKĖJIMO SUTARTIMI UAB „PLUNGĖS VANDENYS“**

2017 m. sausio 26 d. Nr. T1-3

Plungė

Vadovaudamasi Lietuvos Respublikos vietos savivaldos įstatymo 6 straipsnio 1 dalies 30 punktu, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 2 punktu, 12 straipsnio 2 dalimi, Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo, patvirtinto Plungės rajono savivaldybės tarybos 2016 m. liepos 28 d. sprendimu Nr. T1-211 „Dėl Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo patvirtinimo“, 13.2 punktu, Plungės rajono savivaldybės taryba nusprendžia:

1. Parengus kadastro duomenų bylas, atsižvelgiant į faktinį nekilnojamojo turto naudojimą, įregistruoti VĮ Registrų centre Plungės rajono savivaldybės nuosavybės teisę į šį ilgalaikį nekilnojamąjį turtą:

1.1. lietaus nuotekų tinklus, kurių ilgis 752,72 m (Nekilnojamojo turto registre registro Nr. 44/2078053, unikalus Nr. 4400-4329-2004, kadastro duomenų bylos Nr. 68/7738);

1.2. lietaus nuotekų tinklus, kurių ilgis 551,84 m (Nekilnojamojo turto registre registro Nr. 44/2077941, unikalus Nr. 4400-4330-5762, kadastro duomenų bylos Nr. 68/7739);

1.3. lietaus nuotekų tinklus, kurių ilgis 5 571,01 m (Nekilnojamojo turto registre registro Nr. 44/2078605, unikalus Nr. 4400-4333-2092, kadastro duomenų bylos Nr. 68/7740).

2. Įregistravus VĮ Registrų centre sprendimo 1 punkte nurodytą turtą, patikėjimo sutartimi ir priėmimo - perdavimo aktu perduoti UAB „Plungės vandenys“ naudoti ir disponuoti Savivaldybei priklausantį turtą 10 metų laikotarpiui savivaldybės savarankiškosioms (šilumos ir geriamojo vandens tiekimo ir nuotekų tvarkymo organizavimas) funkcijoms vykdyti.

3. Įgalioti Plungės rajono savivaldybės administracijos direktorių, o jo nesant - Administracijos direktoriaus pavaduotoją ir UAB „Plungės vandenys“ direktorių pasirašyti perduodamo valdyti turto patikėjimo sutartį bei perdavimo - priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Audrius Klišonis