**PLUNGĖS RAJONO SAVIVALDYBĖS   
TARYBA**

**SPRENDIMAS**

**DĖL SAVIVALDYBĖS NEKILNOJAMOJO TURTO NURAŠYMO IR LEIDIMO JĮ NUGRIAUTI**

2017 m. sausio 26 d. Nr. T1-8

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 27 straipsnio 2 ir 6 dalimis, Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 8.1, 9.4 ir 13.1.1 punktais, Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo, patvirtinto Plungės rajono savivaldybės tarybos 2016 m. liepos 28 d. sprendimu Nr. T1-211 „Dėl Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo patvirtinimo“, 127 punktu ir atsižvelgdama į Plungės rajono savivaldybės administracijos direktoriaus 2017 m. sausio 9 d. įsakymą Nr. D-34 „Dėl Savivaldybės ilgalaikio materialiojo turto pripažinimo netinkamu (negalimu) naudoti“, Plungės rajono savivaldybės taryba nusprendžia:

1. Nurašyti pripažintą netinkamu (negalimu) naudoti Plungės rajono savivaldybei nuosavybės teise priklausantį nekilnojamąjį turtą – Pastatą-sandėlį (unikalus Nr. 6897-1003-8053, pažymėjimas plane 5F1p), esantį J. Tumo - Vaižganto g. 89, Plungėje (Pastato-sandėlio duomenys – sprendimo priede). Pastato-sandėlio likutinė vertė 2016 m. gruodžio 31 d. – 26 049,28 Eur.
2. Leisti šio sprendimo 1 punkte nurodytą nekilnojamąjį turtą nugriauti teisės aktų nustatyta tvarka.

3. Pavesti Plungės rajono savivaldybės administracijai organizuoti šio sprendimo 1 punkte nurodyto turto nurašymo ir griovimo procedūras teisės aktų nustatyta tvarka.

Šis sprendimas gali būti skundžiamas Lietuvos Respublikos civilinio proceso kodekso ar Lietuvos Respublikos administracinių bylų teisenos įstatymo nustatyta tvarka.

Savivaldybės meras Audrius Klišonis

|  |
| --- |
| Plungės rajono savivaldybės |
| tarybos 2017 m. sausio 26 d. |
| sprendimo Nr. T1-8 |
| priedas |

**NURAŠOMO PASTATO - SANDĖLIO DUOMENYS**

|  |  |  |  |  |  |  |
| --- | --- | --- | --- | --- | --- | --- |
| **EEil.**  **NNr.** | **Adresas ir pavadinimas** | **Žymėjimas** | **Bendras / užstatytas plotas, kv. m** | **Unikalus Nr.** | **Įsigijimo vertė, Eur** | **Likutinė vertė, Eur** |
| 1. | Pastatas-sandėlis, J. Tumo-Vaižganto g. 89, Plungė (1971 m.) | 5F1p | 1419,02 | 6897-1003-8053 | 65 506,12 | 26 049,28 |

\_\_\_\_\_\_\_\_\_\_\_\_\_\_\_\_\_\_\_\_\_